

**Република Србија**

**ГРАДСКА УПРАВА**

**ГРАДА ПОЖАРЕВЦА**

**Одељење за просторно планирање,**

**урбанизам и грађевинарство**

**Одсек за просторно и**

**урбанистичко планирање**

**Број: 04-350-118/2018**

**03.04.2018. год.**

**Пожаревац**

Одељење за просторно планирање, урбанизам и грађевинарство Градске управе Града Пожаревца, на основу члана 63. Закона о планирању и изградњи („Службени гласник Републике Србије“, број 72/09, 81/09, 24/11, 121/12, 132/14 и 145/14), решавајући по захтеву за потврђивање урбанистичког пројекта, поднетог од стране „STOP.SHOP.5“, D.O.O., ул. Војводе Степе 78/10, Београд, издаје:

**П О Т В Р Д У**

**Којом се потврђује Урбанистички пројекат локације к.п.бр. 7834/8 и 7834/57 КО Пожаревац, у Пожаревцу, ради урбанистичко-архитектонске разраде локације за изградњу пословног објекта (П)** –**RETAIL PARK STOP.SHOP-Пожаревац, израђен од стране** **„УРБАНИКА“ д.о.о. Београд, Булевар краља Александра број 235. Одговорни урбаниста је Тања Клишманић, дипл.инж.арх.- са лиценцом бр. 200 1040 08.**

Инвеститор напред наведеног урбанистичког пројекта је „STOP.SHOP.5“, D.O.O., ул. Војводе Степе 78/10, Београд.

Јавна презентација урбанистичког пројекта организована је у трајању од 7 (седам) дана, почев од 14.03.2018. године, закључно са 20.03.2018. године. У току јавне презентације није било примедби на предметни урбанистички пројекат.

Комисија за планове Града Пожаревца је на XIII седници, бр. 04-350-147/2018, одржаној дана 28.03.2018. године разматрала урбанистички пројекат и након расправе сачинила писмени извештај са предлогом да се предметни Урбанистички пројекат прихвати.

Узимајући у обзир Мишљење Комисије за планове Града Пожаревца бр. 04-350-118/2018 од 28.03.2018. године, Одељење за просторно планирање, урбанизам и грађевинарство Градске управе Града Пожаревца потврђује предметни урбанистички пројекат.

**Обрадила Руководилац Одељења**

**Марија Оцокољић, дипл.правник Иван Манојловић, дипл.инж.арх.**